લગ્ન બાદ અનુષ્કા શર્માએ પણ પોતાના લગ્નની તસવીર ટ્વીટર પર પોસ્ટ કરતાં લખ્યું હતું કે, આજે અમે એકબીજાને કાયમ માટે પ્રેમ બંધનમાં બંધાવાનો વાયદો કર્યો છે. વિરાટ કોહલીએ પણ ટ્વીટ કરતાં અનુષ્કા માટે પ્રેમભર્યો સંદેશ લખ્યો હતો અને ફેન્સનો આભાર માન્યો હતો. વિરાટે લખ્યું કે, આજે અમે બંને હંમેશા માટે પ્રેમના બંધનમાં બંધાયા છીએ. અમારા આ ખાસ પ્રસંગને વધુ ખાસ બનાવવા માટે મિત્રો અને પરિવારજનોનો આભાર.